**Sari Marja Hannele Tanus** (s. 22. helmikuuta 1964 Kuopio) on suomalainen kristillisdemokraattien kansanedustaja, Tampereen kaupunginvaltuutettu ja lääkäri.

Lapsuus ja opinnot
------------------

Tanus kertoo olevansa lähtöisin tavallisesta työläisperheestä Kuopiosta. Hän kirjoitti ylioppilaaksi Minna Canthin lukiosta.

Tanus opiskeli Suomen valtion stipendiaattina yleislääkäriksi Leningradissa vuosina 1983–1991 ja valmistui naistentautien ja synnytysten erikoislääkäriksi Tampereen yliopistollisesta sairaalasta vuonna 2004.

Ura
---

### Terveydenhoitoalalla

Tanus on työskennellyt apuhoitajana ja sairaanhoitajana, terveyskeskuslääkärinä eri kokoisissa terveyskeskuksissa, yhden lääkärin yksiköissä, neuvolalääkärinä, kotisairaanhoidosta vastaavana lääkärinä sekä erikoistumisen myötä lääkärinä kaikenkokoisissa sairaaloissa sekä kliinisenä tutkijalääkärinä kahdessa suuressa kansainvälisessä HPV-rokotetta tutkivassa ja valmistavassa yrityksessä. Lisäksi hän on toiminut yksityislääkärinä Tampereella, Kangasalla ja Lempäälässä yli 10 vuoden ajan.

### Kansanedustajana

Tanus valittiin kristillisdemokraattien kansanedustajaksi Pirkanmaan vaalipiiristä 2 592 äänellä vuoden 2015 eduskuntavaaleissa. Vuoden 2019 eduskuntavaaleissa hän sai 6 476 ääntä ja tuli valituksi jatkokaudelle.

Eduskunnassa Tanus on kristillisdemokraattien eduskuntaryhmän 2.varapuheenjohtaja, tulevaisuusvaliokunnan jäsen ja perustuslakivaliokunnan varajäsen.

### Kansalaisaloitteet

Vuonna 2014 Tanus pani vireille kansalaisaloitteen, jonka mukaan lääkäreillä ja hoitohenkilöstöllä olisi oikeus omatunnonsyihin vedoten kieltäytyä suorittamasta abortteja.

### Muut luottamustoimet

Tanus on toiminut Tampereen kaupunginvaltuutettuna vuodesta 2017. Hän on myös Suomen keliakialiiton puheenjohtaja.

Yksityiselämä
-------------

Tanuksella on kolme poikaa. joista kaksi nuorinta eli Jonatan ja Kristian pelaavat jääkiekkoa SM-liigassa. Vanhin pojista opiskelee Tampereen teknillisessä korkeakoulussa.

Lähteet
-------

1. 1 2  .aspx Sari Tanus *Suomen kansanedustajat*. Eduskunta.
2. 1 2 3 4 5 6  Sarin Tarina *Sari Tanus*.  Arkistoitu 28.12.2019. Viitattu 28.12.2019.
3. ↑  KD:n puheenjohtajaehdokas Sari Tanus pikaesittelyssä omin sanoin *KD-Lehti*.  12.8.2015. Viitattu 28.12.2019.
4. ↑  Valitut ehdokkaat Pirkanmaan vaalipiiri *Vaalit.fi*.  22.4.2015 (päivitetty). Oikeusministeriö. Viitattu 23.4.2015.
5. ↑  Ylen Vaalikone 2019 - Yles Valkompass 2019 *vaalikone.yle.fi*. Viitattu 28.12.2019.
6. ↑  Eduskuntatyö *Sari Tanus*.  Arkistoitu 28.12.2019. Viitattu 28.12.2019.
7. ↑  Valtavaara, Marjo: Gynekologi haluaa oikeuden olla osallistumatta aborttiin – aloite kerää nimiä *HS.fi*.  27.8.2014. Viitattu 25.4.2015.

Aiheesta muualla
----------------

* Sari Tanuksen verkkosivut
* 

* YLE: Seuraa kansanedustajaasi: Sari Tanus (kd.)

Kristillisdemokraattien kansanedustajat

|  |  |  |  |  |
| --- | --- | --- | --- | --- |
| 

| * n
* k
* m
Kristillisdemokraattien kansanedustajat 2015–2019 |
| --- |
|  |
| Eduskuntaryhmä(5) | 
* Essayah
* Laukkanen
* Räsänen
* Tanus
* Östman

 |

 |

|  |  |  |  |  |
| --- | --- | --- | --- | --- |
| 

| * n
* k
* m
Kristillisdemokraattien kansanedustajat 2019–2023 |
| --- |
|  |
| Eduskuntaryhmä(5) | 
* Essayah
* Laukkanen
* Räsänen
* Tanus
* Östman

 |

 |

|  |  |  |  |  |
| --- | --- | --- | --- | --- |
| 

| * n
* k
* m
Kristillisdemokraattien kansanedustajat 2023–2027 |
| --- |
|  |
| Eduskuntaryhmä(5) | 
* Essayah
* Poutala
* Räsänen
* Tanus
* Östman

 |

 |



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Eduskunta
* Yle

 |

 |